CELEX: C2007/020/47
Language: sl
Date: 2007-01-27 00:00:00
Title: Zadeva T-383/06: Tožba, vložena 19. decembra 2006 — Icuna.com proti Parlementu

27.1.2007   
            
            
               SL
            
            
               Uradni list Evropske unije
            
            
               C 20/31
            
         Tožba, vložena 19. decembra 2006 — Icuna.com proti Parlementu
   (Zadeva T-383/06)
   (2007/C 20/48)
   Jezik postopka: francoščina
   Stranki
   
      Tožeča stranka: Icuna.com SCRL (Braîne-le-Château, Belgija) (zastopnika: J. Windey in P. de Bandt, avocats)
   
      Tožena stranka: Evropski parlament
   Predlogi tožeče stranke
   
               —
            
            
               Naj se odločbo Evropskega parlamenta z dne 1. decembra 2006, s katero je bila v okviru javnega razpisa EP/DGINFO/WEBTV/2006/2003 sprejeta ponudba družbe MOSTRA in zavrnjena ponudba tožeče stranke, razglasi za nično;
            
         
               —
            
            
               naj se ugotovi nepogodbena odgovornost Skupnosti in naloži Evropskemu parlamentu, da tožeči stranki plača znesek 58 700 evrov kot odškodnino za stroške, ki so ji nastali v okviru javnega razpisa, in znesek nepremoženjske škode zaradi škodovanja ugledu, ter imenuje izvedenca za ocenitev te škode;
            
         
               —
            
            
               v vsakem primeru naj se Evropskemu parlamentu naloži stroške tega postopka.
            
         Tožbeni razlogi in bistvene navedbe
   Tožeča stranka izpodbija odločbo Evropskega parlamenta, s katero je zavrnil ponudbo tožeče stranke v zvezi z javnim razpisom EP/DGINFO/WEBTV/2006/0003, lot 2: vsebina programov z namenom ustanovitve spletnega televizijskega kanala Evropskega parlamenta (1).
   Tožeča stranka navaja v utemeljitev svoje tožbe, prvič, očitno kršitev postopka, na podlagi katerega je bila izdana izpodbijana odločba, zaradi nepristojnosti izdajatelja odločbe, kršitve člena 101 Finančne uredbe (2), kršitve člena 149 Uredbe št. 2342/2002 (3).
   Drugič tožeča stranka trdi, da je Parlament sprejel odločbo, ki je v nasprotju s prvotno odločbo z dne 7. avgusta 2006, s katero ji je bilo dodeljeno naročilo, ne da bi obrazložil to spremembo, ter da merila za izbor, ki jih je upošteval v izpodbijani odločbi, niso tista, ki so se uporabila v okviru prve odločbe Parlamenta, in tudi niso opredeljena v javnem razpisu. Tako naj bi se kršila v njem navedena merila za izbor ter tudi načela enakega obravnavanja, preglednosti in obveznosti obrazložitve.
   
      (1)  Obvestilo o javnem naročilu „Spletni televizijski kanal Evropskega parlamenta“ (UL 2006, str. 87-91412).
   
      (2)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, str. 1).
   
      (3)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, str. 1).